Diari Oficial de la Generalitat Valenciana


Sumari del DOGV 8508, del 18-03-2019 (2019/2687)

Extracte de la Resolució de l'11 de març de 2019, del president de l'Institut Valencià de Cultura, per la qual es convoquen ajudes per a la producció audiovisual.
------------------------------------------------------------------------------------------------------------------------------------------------------------------

### Dades del document

Número de DOGV
:   8508

Data del DOGV
:   18-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2687


Data del document
:   11-03-2019

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de l'11 de març de 2019, del president de l'Institut Valencià de Cultura, per la qual es convoquen ajudes per a la producció audiovisual. [2019/2687]  
BDNS (identif.): 443929.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Persones beneficiàries  
Podran obtindre aquestes ajudes les persones físiques, agrupacions d'interès econòmic i petites i mitjanes empreses de qualsevol Estat membre de la Unió Europea, o de l'Espai Econòmic Europeu, en l'àmbit competencial de la Generalitat.  
Només podran optar a aquestes ajudes els productors independents d'acord amb la denominació de l'article 4, lletra n) de la Llei 55/2007, de 28 de desembre, del cinema.  
És productor independent aquella persona física o jurídica que no siga objecte d'influència dominant per part d'un prestador de servei de comunicació/difusió audiovisual, ni d'un titular de canal televisiu privat, ni, per part seua, exercisca una influència dominant en aquests, ja siga, en qualssevol dels supòsits, per raons de propietat, participació financera o per tindre la facultat de condicionar, d'alguna manera, la presa de decisions dels òrgans d'administració o gestió respectius.  
  
Aquestes ajudes no es poden aplicar a les empreses que estiguen subjectes a una ordre de recuperació pendent després d'una decisió prèvia de la comissió que haja declarat una ajuda il·legal i incompatible amb el mercat interior. Tampoc a les empreses en crisis, tenint en compte la definició de l'article 2.18 del Reglament (UE) número 651/2014, de la comissió, de 17 de juny.  
  
Segon. Objecte  
Convocar la concessió d'ajudes per a la producció audiovisual a la Comunitat Valenciana, en el marc de les competències de l'Institut Valencià de Cultura i d'acord amb els objectius que té encomanats, amb la finalitat d'impulsar la creació d'obres audiovisuals, donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i de l'idioma valencià, en els gèneres i modalitats següents:  
1. Animació. Comprèn les modalitats següents:  
- Llargmetratge i sèrie.  
- Curtmetratge, pilot de sèrie i projecte multiplataforma.  
En aquesta modalitat de curtmetratge, pilot de sèrie i projecte multiplataforma, s'aplicaran consecutivament els criteris següents:  
a) En el nombre total de curtmetratges, pilots de sèrie i projectes multiplataforma d'animació subvencionats haurà d'haver-hi paritat de gènere en la direcció. A aquest efecte, de les produccions subvencionades, almenys 40 % hauran d'estar dirigides per homes i almenys el 40 % estaran dirigides per dones.  
Aquest percentatge es mantindrà sempre que els projectes subvencionats aconseguisquen un mínim de 15 punts en la valoració del guió. El percentatge de paritat podrà veure's alterat en el cas que algun dels gèneres (femení o masculí) no tinga suficients projectes que aconseguisquen la puntuació mínima exigida en la valoració del guió. En el cas d'haver-hi algun projecte amb més d'un director es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de la paritat en la direcció de les ajudes per a curtmetratges, pilots de sèrie i projectes multiplataforma d'animació, almenys tres seran per a projectes el rodatge/animació dels quals a la província d'Alacant siga superior al 50 % dels dies totals de rodatge/animació i dues per a projectes el rodatge/animació dels quals a la província de Castelló siga superior al 50 % dels dies totals de rodatge/animació. En tots dos casos els projectes hauran d'aconseguir un mínim de 15 punts.  
Si són menys els projectes de curtmetratge, pilots de sèrie i projectes multiplataforma d'animació amb rodatge/animació a Alacant o Castelló, les ajudes romanents revertiran en la resta de projectes.  
2. Ficció. Comprèn les següents modalitats:  
- Llargmetratge cultural A. El dirigit per un nou realitzador el pressupost del qual no supere els 300.000 €.  
- Llargmetratge cultural B. Aquell el pressupost del qual és superior a 300.000 € sense que supere 1.000.000 €.  
- Llargmetratge cultural C. Aquell el pressupost del qual siga superior a 1.000.000 €.  
- Llargmetratge industrial. Aquell el pressupost del qual siga superior a 1.000.000 €, del qual es valorarà especialment el finançament consolidat.  
De les ajudes per a llargmetratges, almenys tres seran per a projectes el rodatge dels quals a la província d'Alacant siga superior al 50 % dels dies totals de rodatge i dos almenys per a projectes el rodatge dels quals a la província de Castelló siga superior al 50 % dels dies totals de rodatge; sempre que aquests projectes superen la fase de guió.  
Si són menys els projectes de llargmetratge de ficció que superen la fase de guió amb rodatge majoritari a Alacant o Castelló, les ajudes romanents revertiran en la resta dels projectes.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma, s'aplicaran consecutivament els criteris següents:  
a) En el nombre total de curtmetratges i projectes multiplataforma de ficció subvencionats haurà d'haver-hi paritat de gènere en la direcció. A aquest efecte, de les produccions subvencionades, almenys 40 % hauran d'estar dirigides per homes i almenys el 40 % estaran dirigides per dones.  
Aquest percentatge es mantindrà sempre que els projectes subvencionats superen la fase de valoració del guió. El percentatge de paritat podrà veure's alterat en el cas que algun dels gèneres (femení o masculí) no tinga suficients projectes que superen la fase de valoració del guió. En el cas d'haver-hi algun projecte amb més d'un director es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de paritat en la direcció, de les ajudes per a curtmetratges i projectes multiplataforma de ficció, almenys tres seran per a projectes el rodatge dels quals a la província d'Alacant siga superior al 50 % dels dies totals de rodatge i dos per a projectes el rodatge dels quals a la província de Castelló siga superior al 50 % dels dies totals de rodatge; sempre que aquests projectes superen la fase de guió.  
Si són menys els projectes de curtmetratge i projectes multiplataforma de ficció que superen la fase de guió amb rodatge majoritari a Alacant o Castelló, les ajudes romanents revertiran en la resta de projectes.  
  
Les modalitats de llargmetratge cultural inclouen els telefilms que corresponguen segons el seu pressupost i característiques. S'entén per telefilm la pel·lícula de ficció que tinga una duració igual o superior a seixanta minuts i que podrà ser d'un únic capítol o d'un màxim de sis capítols i amb una duració mínima de seixanta minuts en cas d'un únic capítol i de cinquanta minuts cada capítol en el cas que tinga més d'un capítol, i que estiga destinada a la seua emissió exclusivament en un canal televisiu.  
3. Documentals. Comprèn les modalitats següents:  
- Llargmetratge documental cultural A: documental del qual es valorarà especialment el tractament de temes valencians.  
De les ajudes per a llargmetratges documentals culturals A, almenys un serà per a un projecte el rodatge del qual a la província d'Alacant siga superior al 50 % dels dies totals de rodatge i almenys un per a un projecte el rodatge del qual a la província de Castelló siga superior al 50 % dels dies totals de rodatge; sempre que aquests projectes superen la fase de guió.  
Si són menys els projectes que superen la fase de guió amb rodatge majoritari a Alacant o Castelló, les ajudes romanents revertiran en la resta dels projectes.  
- Llargmetratge documental cultural B: documental del qual es valorarà especialment el tractament de temes d'àmbit nacional i internacional.  
- Curtmetratge i projecte multiplataforma.  
En aquesta modalitat de curtmetratge i projecte multiplataforma, s'aplicaran consecutivament els criteris següents:  
a) En el nombre total de curtmetratges i projectes multiplataforma documentals subvencionats haurà d'haver-hi paritat de gènere en la direcció. A aquest efecte, de les produccions subvencionades, almenys 40 % hauran d'estar dirigides per homes i almenys el 40 % estaran dirigides per dones.  
Aquest percentatge es mantindrà sempre que els projectes subvencionats superen la fase de valoració del guió. El percentatge de paritat podrà veure's alterat en el cas que algun dels gèneres (femení o masculí) no tinga suficients projectes que superen la fase de valoració de guió. En el cas d'haver-hi algun projecte amb més d'un director es comptabilitzarà el nombre de directors de tots els projectes per a comptabilitzar els percentatges de paritat.  
b) Salvaguardant el criteri de paritat en la direcció, de les ajudes per a curtmetratges i projectes multiplataforma documentals, almenys tres seran per a projectes el rodatge dels quals a la província d'Alacant siga superior al 50 % dels dies totals de rodatge i dos per a projectes el rodatge dels quals a la província de Castelló siga superior al 50 % dels dies totals de rodatge; sempre que aquests projectes superen la fase de guió.  
  
Si són menys els projectes de curtmetratge i projectes multiplataforma documentals que superen la fase de guió amb rodatge majoritari a Alacant o Castelló, les ajudes romanents revertiran en la resta de projectes.  
Les ajudes es concediran d'acord amb els principis de publicitat, transparència, objectivitat, igualtat i no discriminació i, mitjançant el règim de concurrència competitiva, per a activitats que tinguen lloc:  
  
- Entre l'1 de gener de 2019 i el 31 d'octubre de 2021, tots dos inclusivament, si es tracta de llargmetratges, sèries d'animació, curtmetratges d'animació i pilots de sèrie d'animació.  
- Entre l'1 de gener de 2019 i el 31 d'octubre de 2020, tots dos inclusivament, si es tracta de curtmetratges i projectes multiplataforma de ficció i documentals.  
  
Tercer. Bases reguladores  
Ordre 33/2016, de 18 de juliol, de la Conselleria d'Educació, Investigació, Cultura i Esport de la Generalitat, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.(DOGV 7832, 20.07.2016)  
  
Quart. Import  
L'import global màxim que s'assigna per a aquesta convocatòria serà de 5.750.000 €, distribuïts en les anualitats 2019, 2020 i 2021.  
L'import es distribuirà per gèneres i modalitats d'acord amb el desglossament que s'indica a continuació:  
1) Gènere: animació: 1.100.000 €.  
2) Gènere: ficció: 3.750.000 €.  
3) Gènere: documental: 900.000 €.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
Sisè. Sol·licitud i documentació  
Les sol·licituds hauran de dirigir-se a la seu de l'Institut Valencià de Cultura.  
Totes les sol·licituds es presentaran per via telemàtica a través del registre electrònic accessible des del següent URL: http://ivc.gva.es/ per a això l'entitat o el seu representant haurà de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces webs, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius; aquests documents es consideraran no presentats, excepte en el cas d'enllaços a anuncis d'intriga (teasers).  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I de la resolució, i especificarà les característiques del projecte que es presente (apartat E del model de sol·licitud) acompanyant-se dels documents o certificacions a què es fa referència en cada capítol del model de sol·licitud.  
La sol·licitud i documentació que l'acompanye es presentaran en format digital a través de la presentació telemàtica.  
El guió, la sinopsi i el subtítol de reclam (tagline) aniran en un mateix arxiu digital diferenciat de la resta de documents.  
La documentació inclourà un índex amb una relació dels documents aportats, numerats segons l'ordre en què figuren en el dossier presentat.  
  
La documentació acreditativa de mèrits haurà de presentar-se dins del termini de presentació de sol·licituds i no serà requerida posteriorment ni tindrà validesa cap document amb data posterior a l'últim dia de termini de presentació de sol·licituds.  
El contingut d'informació falsa o que no es corresponga amb la realitat en els annexos de la convocatòria suposarà la no-valoració, i podrà ser motiu per a ser desestimat en la resolució dictada per l'òrgan competent, o, si escau, podrà ser motiu de revocació de la subvenció ja concedida.  
  
València, 11 de març de 2019.- El president de l'Institut Valencià de Cultura: Vicent Marzà Ibáñez.